Dominicopolis

Dominicopolis, sive Sanctus Dominicus,"Civitas S. Dominici": vide imaginem nostram anni 1589. sive Urbs Sancti Dominici"Civitas S. Dominici": vide imaginem nostram anni 1589. (Hispanice plene Santo Domingo de Guzmán), anno 1502 condita, est caput, maxima urbs, et principalis rei publicae Dominicanae portus, ad ostia fluminis Ozamae in orientali insulae Hispaniolae parte iacens. In pago civitatis capitalis stat, qui intra fines provinciae Dominicopolitanae comprehenditur. In urbe ipsa per censum anni 2010 incolarum 965 040, sed in pago civitatis anno 2014 incolarum 1 402 749 enumerati sunt.

 Origo et historia 
Insulam omnem populus Taíno Arawakensis olim tenuit. Ad ostia Ozamae fluminis, utilitate portús recognita, oppidum iuxta ripam orientalem iam die 5 Augusti 1498 condidit Bartholomaeus Columbus, qui praefectus vicarius insulae Hispaniolae iuxta fratrem Christophorum merebat, nomenque La Nueva Isabela dedit. Quo oppido furacanis mense Augusto 1502 deleto, praefectus fratribus Columbis successor Nicolaus de Ovando coloniam ad oram occidentalem removit et eodem anno nomine "civitatis Sancti Dominici" condidit. Urbem anno 1586 Franciscus Drakus Eques cepit redemptionemque postulavit.

 Res visitandae 
Media urbs, quae formam et faciem urbis Hispanicae saeculis sexto decimo septimoque decimo magna parte servat, inter hereditatem mundi apud UNESCO enumeratur.

 Incolae notabiles 
 Anscarius de la Renta, sumptuosorum vestimentorum designator, hic anno 1932 natus

 Notae 

 Bibliographia 
 Sagawe,Thorsten. 1992. "Die Altstadt von Santo Domingo." In Geographische Rundschau, pp. 536–542. .

 Nexus externi 

 De re publica Dominicana et Dominicopoli: situs peregrinatoribus destinatus 
 Dominicana Online 
 De Respublica Dominicana et de Dominicopoli 

Categoria:Capita
!
Categoria:Hispaniola
Categoria:Patrimonium totius mundi
Categoria:Portus maris Caribaei
Categoria:Urbes milies milium incolarum